vv 


Mel.  Den  evigglade  Kobbersmed. 


F or  Christensen  er  ikke  stor,  men  han  er  „vældig  rar", 
og  derfor  mjange  Venner  samme  Christensen  han  har; 
han  stridig  er,  men  gjør  dog  ikke  nogen  Kat  Fortræd, 
og  Osteskorper  la’er  han  ligge  hyggeligt  i Fred. 

Og  saa  tænk  hans  Sang! 

Jo  han  er  en  „Don  Juan", 

og  hans  Stemme  har  en  „mefistofælisk"  Klang, 

naar  til  Roserne  mellem  Havens  Publikum 

den  „gamle  Skarnbasse"  synger  kjælent  sit  „Sum -Sum". 


Men  Vennerne  af  Christensen  har  havt  en  stor  Forskræk- 
kelse, for  rare  Christensen  har  været  ganske  væk. 

I theologisk  Videnskab  han  rent  begravet  laa; 
kun  sjeldent  man  et  lille  Glimt  af  Raden  kunde  faae. 

Og  hans  Røst  blev  „stumm", 

og  hans  Tanke  den  blev  dum, 

og  han  stønnede:  „Jeg  har  ikke  mere  Rum! 

„Hvis  af  Kundskabs  Fad  endnu  meer  jeg  sluge  skal, 

„saa  ender  nok  Ballonen  med  at  revne  med  et  Knald". 


Dog  slog  han  ingen  Revne;  han  var  stærk,  om  ikke  stor, 
og  trak  det  hele  Vognmandslæs  op  til  Examen,  hvor 
den  indeklemte  Videnskab  foer  ud  af  hans  Ballon 
som  Kugler  og  Kardæsker  af  en  Nordenfeldts- Kanon. 

Ja  galant  det  gik, 
og  enhver  Professor  fik 

nu  Besked,  hvor  David  kjøbte  Øllet,  paa  en  Prik; 
med  sit  Mundtøi  slog  han  som  Samson  stolt  og  staut 
og  stredes  med  Philistrene,  indtil  han  fik  sit  „laud“. 


Nu  draeer  han  afsted  som  Kandidat  til  Pavens  Stol 

og  kjører  i en  Droschke  i Triumf  til  Capitol 

for  der  at  takke  Guderne;  og  hvis  ei  nogen  slem 

Brigant  ham  ta’er  ved  Vingebeen,  han  kommer  atter  hjem. 

Og  saa  er  det  bedst, 

at  han  Kaldsbrev  faaer  som  Præst 

og  en  Præstegaard, 

Kone,  Grisse,  Køer  og  Faar 

og  en  Have  til  med  Salat,  Spinat  og  Kaal.  — 

Men  nu  maa  samme  Christensen  først  nøies  med  en  Skaal. 

